અગડોલ (તા. ડીસા)
અગડોલ ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા ડીસા તાલુકામાં આવેલું એક ગામ છે. અગડોલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ધાર્મિક સ્થળો 
આગડોલ ગામમાં મહાદેવપુરી બાપા, કેવળપુરી બાપા તથા તેજપુરી બાપાના મંદિરો આવેલ છે, જ્યાં દર અજવાળી અગિયારસના સાંજે મહાદેવપુરી બાપાના મંદિરે ભજન સંધ્યાનું આયોજન તથા દર અજવાળી ત્રીજે કેવળપુરી બાપાના મંદિરે ભજન સંધ્યાનું આયોજન થાય છે.

ડીસા તાલુકો